 Inta badan dadka qofka xaaladdan oo kale ku jira soo dul istaaga ama ka dul sheekeeyaa dhaqso ayaa ay noloshiisa uga quustaan, markaa geeri iyo hebello la mid ahaa oo dhintay iyo haddii uu dhinto waxa dhib reerkiisa ama ubadkiisa gaadhi doonta iyo in aanu ka kaxayn xaaladdan ayaa ay ka sheekeeyaan, waxa se ay dhakhaatiirtu ka digayaan in qofkan hadalladaas la maqashiiyo, waayo waxa ay ku keenaysaa xaalad nafsi ah oo warwar iyo walbahaar leh, taas oo sii xumaynaysa xaaladdiisa caafimaad ee marka horeba liidata. 